b'\n_START_ARTICLE_\nNoradrenalin\n_START_SECTION_\nBiosinteza\n_START_PARAGRAPH_\nNoradrenalin se v telesu proizvaja v sredici nadledvi\xc4\x8dnice iz aminokisline tirozin z ve\xc4\x8d encimsko vodenimi reakcijami. Najprej nastane z oksidacijo iz tirozina dihidroksifenilalanin (L-DOPA), le-ta se nato dekarboksilira do \xc5\xbeiv\xc4\x8dnega prena\xc5\xa1alca dopamina. Dopamin se z \xce\xb2-oksidacijo pretvori v noradrenalin. Iz noradrenalina lahko z metiliranjem aminskega du\xc5\xa1ika nastane adrenalin, kar katalizira encim N-metiltransferaza.'